РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/142-22

23. октобар 2022. године

Б е о г р а д

З А П И С Н И К

ТРЕЋЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 18. ОКТОБРА 2022. ГОДИНЕ

 Седница је почела у 9.30 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Жика Бујуклић, Угљеша Мрдић, Сања Јефић Бранковић, Сања Лакић, Радован Тврдишић, Дубравка Краљ, Оља Петровић, Дуња Симоновић Братић, Небојша Цакић, Милица Николић, Павле Грбовић и Владимир Гајић.

 Седници је присуствовала и Весна Недовић, заменик Зорана Томића.

 Седници нису присуствовали чланови Одбора Александар Оленик и Драган Николић, нити њихови заменици. Седници није присуствовао ни Дејан Шулкић, заменик члана Одбора коме је престао мандат.

 Седници је присуствовао и Бошко Обрадовић, народни посланик.

 На почетку седнице, пре утврђивања дневног реда, председник Одбора је обавестила присутне да је члан Одбора Небојша Цакић, након сазивања ове седнице поднео Одбору писани предлог да се у дневни ред седнице уврсти следећа тачка дневног реда: „Аутентично тумачење члана 48. став 2. Закона о Народној скупштини.“

 У дискусији поводом предлога за допуну предложеног дневног реда учествовали су Небојша Цакић и Јелена Жарић Ковачевић.

 По закључењу дискусије, Одбор је већином гласова (два за, 11 против, један уздржан) одлучио да не прихвати предлог за допуну предложеног дневног реда тачком: „„Аутентично тумачење члана 48. став 2. Закона о Народној скупштини.“

 На предлог председника, Одбор је већином гласова (13 за, један уздржан) утврдио следећи

**Д н е в н и р е д:**

1. Разматрање Предлога закона о изменама и допунама Закона о министарствима, који је поднело 148 народних посланика (број 011- 2098/22 од 17. октобра 2022. године), у начелу.

Пре преласка на рад по утврђеном дневном реду, Одбор је већином гласова (13 за, један уздржан) усвојио Записник са Друге седнице Одбора, без примедби.

**Прва тачка дневног реда:** Разматрање Предлога закона о изменама и допунама Закона о министарствима, који је поднело 148 народних посланика (број 011- 2098/22 од 17. октобра 2022. године), у начелу

У дискусији поводом ове тачке дневног реда учествовали су: Владимир Гајић, Милица Николић, Небојша Цакић, Угљеша Мрдић, Бошко Обрадовић, Оља Петровић и Јелена Жарић Ковачевић.

Одбор је размотрио Предлог закона о изменама и допунама Закона о министарствима, који је поднело 148 народних посланика у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (11 за, два против, 1 уздржан).

Одбор је већином гласова (12 за, један уздржан, један није гласао) одлучио да известилац Одбора на седници Народне скупштине буде председник Одбора.

 Седница је завршена у 10.30 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић